સુનીલ દત્તની કોઈ ચોક્કસ જ રીતભાત નહોતી. તેઓ ખૂબ જ નોર્મલ વ્યક્તિ હતા. એટલા માટે દત્ત સાહેબનો રોલ પ્લે કરવો મુશ્કેલ પણ હતો. આવા કૅરૅક્ટર્સમાં તમારે એ ધ્યાનમાં રાખવું પડે કે, તમે જેનો રોલ પ્લે કરી રહ્યા છો એ કેવી મુશ્કેલીઓમાંથી પસાર થયા છે. મેં દત્ત સાહેબનો રોલ પ્લે કરવા માટે તેમનો સંઘર્ષ અને દુ:ખને જાણવાની કોશિશ કરી છે. આ ફિલ્મમાં બાપ-દીકરાના સંબંધોની કહાણી છે. એક તરફ નરગીસજીની જીવલેણ બીમારીની ચિંતામાં દત્ત સાહેબ પરેશાન હતા તો બીજી તરફ દીકરાના જીવલેણ નશાથી પરેશાની. આ બધાની વચ્ચે તેમની પોલિટિકલ કરિઅર બાબતે પણ સવાલો કરાયા હતા. અધૂરામાં પૂરું બોમ્બ બ્લાસ્ટના એક કેસમાં દીકરાનું નામ આવ્યું. જે પરિવાર આખી જિંદગી દેશ સેવામાં વ્યસ્ત હતો તેના જ દીકરાનું નામ બોમ્બ બ્લાસ્ટમાં આવે તો એ પરિવારની શું હાલત થાય. મેં સુનીલ દત્તના આ સંઘર્ષ અને દુ:ખને જાણવાની કોશિશ કરી છે. સંજય દત્ત માટે સૌથી મોટું દુ:ખ તો એ જ હતું કે જ્યારે દેશની અદાલતે તેને એ કહ્યું હતું કે, તે આતંકવાદી નથી ત્યારે એ સમયે તેના ફાધર તેની સાથે ન હોતા.